पत्रकारों से बातचीत में भगत चुन्नीलाल ने कहा कि विभिन्न संस्थाओं द्वारा परीक्षाएं कराने से नर्सिंग स्टूडेंट्स में असमंजस की स्थिति पैदा हो जाती थी, लेकिन अब ऐसा नहीं होगा। क्योंकि पीएनआरसी ही परीक्षाएं कराएगी। एएनएम और जीएनएम के रुके हुए नतीजे के बारे में पूछे जाने पर उन्होंने कहा कि यह रिजल्ट एक हफ्ते में घोषित कर दिया जाएगा। उन्होंने कहा कि विश्वविद्यालयों का अधिकार क्षेत्र बदलने के कारण तकनीकी समस्याओं से रिजल्ट लेट हुआ। लेकिन प्रश्नपत्रों की जांच हो चुकी है, बाकी तैयारियां भी हो चुकी हैं। जल्द ही रिजल्ट आ जाएगा।